ऐसी अनूठी कहानियां किरण सिंह के पास और भी हैं। 'द्रौपदी पीक' तो जैसे चरम है। पर्वतारोहरण पर हिंदी में पहले भी एकाधिक कहानियां लिखी गई हैं, लेकिन एवरेस्ट छूकर लौटने की यह कहानी अपने-आप में अनूठी है। किरण सिंह जैसे हिंदी के कथा पाठक को एवरेस्ट की वास्तविक यात्रा पर ले चलती हैं। दुनिया की सबसे ऊंची जगह पर पहुंचने की यात्रा सि$र्फ $खतरे से भरे पहाड़ों को पार करके पूरी नहीं होती, उसके लिए पुरानी लाशों को भी फलांगना पड़ता है, अपने विश्वासों को भी जीतना पड़ता है, नए सिरे से जीवन की शर्तें निर्धारित करनी पड़ती हैं।